La qualitat de l'aigua de les platges de Sagunt és òptima
29 de maig 2020

![](/media/tlmcsocn/32c_reunion_calidad_aguas_playa.jpg)  
  

El regidor de Platges de l'Ajuntament de Sagunt, Roberto Rovira, s'ha reunit de manera telemàtica este matí amb la consellera d'Agricultura, Desenvolupament Rural, Emergència Climàtica i Transició Ecològica, Mireia Mollà, i altres municipis per a conéixer l'estat de la qualitat de l'aigua de les platges de cara a la preparació de l'obertura de la campanya d'estiu.

  

Segons han explicat des de la Generalitat, es prenen mostres d'aigua cada setmana per a conéixer el seu estat de qualitat i, segons les analítiques realitzades, l'aigua es troba en estat òptim i en els pròxims dies confirmaran si la qualitat és excel·lent.

  

A més, la consellera ha remarcat que durant la temporada es fan 4700 analítiques en tota la Comunitat, més de les que exigix el Ministeri. Així mateix, totes les setmanes es remetran els resultats de les analítiques als departaments de cada municipi.

  

En la trobada també han participat la secretària autonòmica d'Emergència Climàtica i Transició Ecològica, Paula Tuzón; el director general de l'Aigua, Manuel Aldeguer, així com regidors i regidores de municipis amb platja de la Comunitat Valenciana.

​​​

*   [](http://www.facebook.com/sharer.php?u=https://aytosagunto.es/va/actualitat/la-qualitat-de-l-aigua-de-les-platges-de-sagunt-es-optima/ "Facebook")
*   [](http://twitter.com/share?url=https://aytosagunto.es/va/actualitat/la-qualitat-de-l-aigua-de-les-platges-de-sagunt-es-optima/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-qualitat-de-l-aigua-de-les-platges-de-sagunt-es-optima/ "Linked In")
*   [](mailto:?body=https://aytosagunto.es/va/actualitat/la-qualitat-de-l-aigua-de-les-platges-de-sagunt-es-optima/)